میٹلڈا (ناول)

**میٹلڈا** یا **مَٹِلڈَا** برطانوی رولڈ ڈال کا مشہور ناول ہے جو انھوں نے بچوں کے لیے سنہ 1988ء میں لکھا۔ میٹلڈا ایک ذہین لڑکی کی کہانی ہے جو اپنی غیر معمولی ذہانت اور ہمت سے اپنی زندگی کے مشکل حالات کو بدل دیتی ہے۔

## پلاٹ
میٹلڈا ورم وڈ ایک چھوٹی بچی ہے، جو غیر معمولی ذہین ہے۔ وہ تین سال کی عمر میں خود ہی پڑھنا سیکھ لیتی ہے اور چار سال کی عمر تک مشکل کتابیں، جیسے چارلس ڈکنز اور ہیریئٹ بیچر اسٹو کے ناول پڑھنا شروع کر دیتی ہے۔ لیکن اس کے والدین، مسٹر ہیری ورم وڈ اور مسز زینیا ورم وڈ اپنی بیٹی کی صلاحیتوں کو نہ صرف نظر انداز کرتے ہیں بلکہ اس کی ذہانت کو اہمیت دینے کی بجائے اسے نالائق اور نکما قرار دیتے ہیں۔ مسٹر ورم وڈ ایک بے ایمان گاڑی فروش ہیں جو پرانی گاڑیوں کو دھوکا دہی سے فروخت کرتے ہیں۔ مسز ورم وڈ زیادہ تر وقت ٹی وی دیکھنے اور فضول کاموں میں گزارتی ہیں۔ ان کے لیے میٹلڈا کی پڑھائی یا ذہانت کوئی معنی نہیں رکھتی۔ میٹلڈا ان حالات میں خود کو تنہا محسوس کرتی ہے لیکن وہ اپنی تنہائی کو کتابوں کے ساتھ وقت گزار کر کم کرتی ہے۔ وہ مقامی لائبریری کی مدد سے ادب کی دنیا میں پناہ لیتی ہے۔ مسٹر ورم وڈ میٹلڈا پر تنقید کرتے رہتے ہیں اور ایک موقع پر جب وہ اسے  کہتے ہیں، میٹلڈا فیصلہ کرتی ہے کہ وہ اپنے والد کو سبق سکھائے گی۔ ایک دن وہ اپنے والد کے ہیئر ٹانک میں بالوں کے رنگ کا اِسپرے ڈال دیتی ہے، جس سے ان کے بال سبز ہو جاتے ہیں۔ ایک اور دن وہ اپنے والد کی ٹوپی کے اندر گوند ڈال دیتی ہے تاکہ وہ اسے اتار نہ سکیں۔ ایک دفعہ رات کے کھانے کے دوران گلاس میں طوطے کی آواز کا استعمال کرتی ہے تاکہ والدین کو لگے کہ گھر میں کوئی بھوت ہے۔ میٹلڈا کو بالآخر اسکول بھیجا جاتا ہے جہاں وہ کلاس ٹیچر مس ہنی Miss) Honey)، جو نہایت مہربان نرم دل اور سمجھدار ہیں۔ وہ میٹلڈا کی ذہانت کو فوراً پہچان لیتی ہیں۔ مس ٹرنچبل (Miss Trunchbull) اسکول کی ہیڈ ماسٹرنی ایک سخت اور ظالم عورت جو بچوں کو غیر انسانی سزائیں دیتی ہیں۔ مس ٹرنچبل طاقت اور ڈر کے ذریعے اسکول پر راج کرتی ہیں اور ہر کسی کو اپنے قابو میں رکھنا چاہتی ہیں۔ ادھر مس ہنی جلد ہی یہ سمجھ جاتی ہیں کہ میٹلڈا عام بچوں جیسی نہیں ہے۔ وہ اس کی ذہانت اور ریاضی میں غیر معمولی مہارت دیکھ کر حیران اور دنگ رہ جاتی ہیں۔ مس ہنی ہیڈ ماسٹرنی مس ٹرنچبل سے درخواست کرتی ہیں کہ میٹلڈا کو بڑی جماعت میں منتقل کر دیا جائے لیکن مس ٹرنچبل ان کی بات ماننے سے انکار کر دیتی ہیں۔ لیکن مس ہنی اور میٹلڈا کے درمیان ایک مضبوط رشتہ قائم ہو جاتا ہے۔ مس ہنی میٹلڈا کی ذہانت کو پروان چڑھانے کے لیے اسے خصوصی توجہ دیتی ہیں جبکہ میٹلڈا مس ہنی کو ایک والدہ کی طرح دیکھنے لگتی ہے۔ اس کہانی میں مس ٹرنچبل ایک نہایت ظالم کردار ہے، جو بچوں پر ہے جا سختی کرتی ہیں۔ وہ بچوں کو بالوں سے پکڑ کر گھما دیتی ہے۔  نامی ایک تاریک اور کانٹوں سے بھرے کمرے میں بند کردیتی ہے۔ میٹلڈا مس ٹرنچبل کے ظلم کو دیکھ کر ان کے خلاف کچھ کرنے کا فیصلہ کرتی ہے۔ ایک دن میٹلڈا کو پتا چلتا ہے کہ اس کے پاس ایک غیر معمولی جادوئی طاقت ہے۔ وہ اپنی ذہنی قوت سے چیزوں کو حرکت دے سکتی ہے۔ اس ادراک کے بعد وہ اپنی طاقتوں کو قابو میں لانے کی مشق کرتی ہے۔ میٹلڈا کو معلوم ہوتا ہے کہ مس ہنی کا بچپن بھی مس ٹرنچبل کی طرح ہی خوفناک تھا۔ مس ہنی کے والد کا پراسرار حالات میں انتقال ہو گیا تھا اور مس ٹرنچبل نے ان کی جائداد پر قبضہ کر لیا تھا۔ مس ہنی اب ایک چھوٹے اور سادہ سے گھر میں رہتی ہیں اور ان کے پاس زیادہ وسائل نہیں ہیں۔ میٹلڈا کو یہ جان کر دکھ ہوتا ہے کہ مس ٹرنچبل نہ صرف اسکول بلکہ مس ہنی کی ذاتی زندگی میں بھی ظلم کی وجہ ہیں۔ میٹلڈا اپنی ذہنی طاقتوں کا استعمال کرتے ہوئے مس ٹرنچبل کو شکست دینے کا منصوبہ بناتی ہے۔ ایک دن جب مس ٹرنچبل کمر جماعت میں موجود ہوتی ہیں، میٹلڈا اپنی جادوئی طاقت سے چاک کو حرکت دیتی ہے اور بورڈ پر ایک پیغام لکھتی ہے۔ یہ پیغام مس ہنی کے آنجہانی والد کے نام سے ہوتا ہے، جو مس ٹرنچبل کو حکم دیتا ہے کہ وہ مس ہنی کی جائداد واپس کریں اور اسکول چھوڑ دیں۔ مس ٹرنچبل اس واقعے سے خوفزدہ ہو کر اسکول اور شہر چھوڑ دیتی ہیں۔ مس ٹرنچبل کے جانے کے بعد مس ہنی اسکول کی ہیڈ ماسٹرنی بن جاتی ہیں۔ میٹلڈا کی زندگی بہتر ہو جاتی ہے اور اس کی ذہنی طاقتیں بھی ختم ہو جاتی ہیں کیونکہ اب وہ خوش اور مطمئن ہے۔ میٹلڈا کے والدین ایک دن اسے اطلاع دیتے ہیں کہ انھیں اپنی غیر قانونی حرکتوں کی وجہ سے ملک چھوڑنا پڑ رہا ہے۔ میٹلڈا مس کنی کے ساتھ رہنے کی درخواست کرتی ہے اور اس کے والدین رضامند ہو جاتے ہیں۔ مس ہنی میٹلڈا کو اپنے گھر لے جاتی ہیں اور یوں میٹلڈا کو ایک پیار بھرا گھر اور زندگی مل جاتی ہے۔

## حوالہ جات

زمرہ:بچوں کے استحصال کے متعلق ناول
زمرہ:بچوں کے برطانوی ناول
زمرہ:برطانوی ناول جن پر فلمیں بنیں
زمرہ:بکنگھمشائر میں سیٹ ناول
زمرہ:جادو کے متعلق ناول
زمرہ:جوناتھن کیپ کی کتابیں
زمرہ:رولڈ ڈال کے ناول
زمرہ:1988ء کے برطانوی ناول